ታሪክ ስለ ምን? ... የትላንት ፋይዳና አንድምታ ላይ ያተኮሩ ወጎች!
“ማወቅ የምፈልገው፤ “ማ” ስለ ከትላንት ውስጥ “ምንን” ወይም የትኛውን ክፍል ጠቅሶ ዛሬ ላይ ምን ዓይነት ፖለቲካዊና ኢኮኖሚያዊ ሥርዓት መገንባት ይፈልጋል? ወይም እየገነባ ነው? ምን ዓይነት የአገዛዝ ሥርዓት እንዲቀጥል ይፈልጋል? .. ነገ ምን ዓይነት ሥርዓት እንዲመጣ በመናፈቅ ነው? የሚለው ነው።” ሱራፌል ወንድሙ።
“ሃሳብ እንደ መንገድ .. በማስረጃ የተደገፉ ጠቃሚ ወጎች” በሚል አብይ ርዕስ የተጀመረ አዲስ ተከታታይ ወግ አካል ነው። እንግዳችን ሱራፌል ወንድሙ:- ተዋናይ፥ ጸሃፊ-ተውኔት፤ የሬዲዮና ቴሌቭዥን ፕሮግራሞች አቀናባሪ፥ ጸሃፊ፥ ገጣሚ እና መምሕር ነው። በአዲስ አበባ ዩኒቨርሲቲ የእንግሊዝኛ ሥነ ጽሁፍና የድራማ ትምሕርቶች መምሕር እና እንዲሁም የ‘ሂዩማኒቲስ’ ትምሕርት ክፍል ረዳት ዲን ሆኖም አገልግሏል። ዛሬ በቴአትርና የትርዒት አጻጻፍ ታሪክ የድህረ ምረቃ ትምሕርቱን በመከታተል ላይ ነው። ሃሳብ፥ ታሪክ እና አንምታው፤ የትላንት ፋይዳ በዛሬና ነገ’አችን ውስጥ፤ በሚሉ ጭብጦች ላይ ያተኩራል። “ሴቶችና አብዮቱ” የተሰኘ ጥናቱን ገጾች መልከት እናደርጋለን። ተከታታይ ቃለ ምልልሱን ከዚህ ያድምጡ።